פירוש נוסף ערך זה עוסק במשקה קל. אם התכוונתם לפוליטיקאי שכיהן כמזכיר ההגנה של ארצות הברית, ראו ליאון פאנטה.

סמלילו הקודם של המשקה, שהיה בשימוש בשנים 2010–2016
**פאנטה** היא מותג משקה קל מוגז המיוצר על ידי חברת קוקה-קולה.

היסטוריה
--------

המשקה הוכן לראשונה על ידי מפעל קוקה-קולה בגרמניה בתחילת מלחמת העולם השנייה. מנהל המפעל חיפש מוצר שיחליף את משקה הקולה הרגיל, בגלל אמברגו שהוטל על גרמניה שהקשה על ייבוא סירופ הקולה שנדרש להמשך ייצור סדיר של המשקה. הפאנטה יוצרה מחומרי גלם זמינים שכללו תוצרי לוואי של מפעלי ייצור, כולל מי גבינה, סיידר, ושאריות של פירות אחרים. בתחילה כלל המשקה סכרין, בהיעדר סוכר, אולם משנת 1941 הצליח המפעל לזכות במכסות של סלק סוכר לצורך ייצור המשקה. הרכב הפאנטה השתנה בהתאם לשאריות הפרי שהיו זמינים במהלך הייצור.

אחרי מלחמת העולם השנייה יבאה חברת קוקה-קולה את המשקה לארצות הברית, שם הוא זכה להצלחה.

כיום יש מעל 70 סוגים שונים של פאנטה, הפופולרי בהם בטעם תפוזים, המופץ ביותר מ-180 מדינות שונות. בישראל פאנטה נמכרת בטעמי תפוז, תפוז דיאטטי, אקזוטי (מבוסס על מספר פירות טרופים), תות, ענבים ולימונדה. בעבר נמכרו גם טעמי שוקטה (מבוסס על מיץ אוסטרי מפרי עץ הסמבוק Holundersaft), אשכולית ומלון. כמו כן, יצאו שני טעמים נוספים (מיקסים) בישראל: אורנג'-מנגו, אננס-אשכוליות, טעמים אחרים כוללים תות, דובדבן, בננה, אננס, טרופי וכו'.

פאנטה בישראל וברחבי העולם
-------------------------

בישראל הופץ המשקה לראשונה בשנת 1976, בשם "**קינלי**", כיוון שהזכויות לסימן המסחרי "**פאנטה**" היו בידי מפעל משקאות ישראלי קטן מטבריה שייצר משקה בשם "**פֶּנְטָה**", וחברת קוקה-קולה לא הגיעה איתו להסכמה על מחיר סימן המסחר. במהלך השנים נסגר המפעל, ובסוף שנות ה-90 חברת קוקה-קולה יכלה להשתמש בשם "**פאנטה**" לקו המיצים המוגזים שלה בישראל. עם השם "**קינלי**" חברת קוקה-קולה מייצרת ומשווקת לאורך השנים את מי הסודה. לקראת סוף העשור הראשון של המאה ה-21 התחילה החברה לייצר ולשווק מי סודה בטעמים עדינים של פירות שונים.

בשנת 2013, פאנטה ישראל השיקה סדרת פרסומות באנגלית בשם "Want a Fanta". הפרסומות מספרות בעיקר על קורותיהם של האחים פראנקו ופיפה פאנטה (בדיבובו של צביקה פורמן), ובסוף כל פרסומת אחת הדמויות שואלת: "Want a Fanta?"

בשנת 1979 החלו לייצר את המשקה בברית המועצות.

ישנם יותר מ-90 טעמים של המשקה הנמכרים ברחבי העולם. בסרביה, אלבניה, בוסניה והרצגובינה ובקרואטיה נמכר "פנטה שוקטה" (משחק מילים בין "סוק"-סמבוק ברומנית ו"זעזוע"), המבוסס על משקה של תמצית פרחים, מסורתי מאוד ברומניה (שם הוא נקרא "Socată"), סרביה, בוסניה והרצגובינה, קרואטיה ומדינות בלקן אחרות. המשקה נמכר בעבר גם בישראל.

אורנג'-פנטה זמין גם בקנדה. הנוסחה לגרסה הכתומה של קנדה שונה מזו של עמיתיה האמריקאים והגרמניים, בכך שהגרמנית מכילה מיץ תפוזים, הקנדי מכיל מיץ מנדרינה והאמריקני אינו מכיל אף אחד מהם. וריאנטים אחרים שזמינים בקנדה הם ענבים סודה קרם, שניהם עשויים עם ענבים אמיתיים. המתחרים העיקריים לפנטה כוללים טנגו, מירינדה, סאנקיסט, פרוסה, סמול, קראש, טרופיקנה טוויסטר ואורנגינה. פנטה היה המשקה השני שיוצר על ידי קוקה קולה, אחרי הקוקה קולה המקורית.

קישורים חיצוניים
----------------

ויקישיתוף מדיה וקבצים בנושא **פאנטה** בוויקישיתוף
* 

* אתר האינטרנט הרשמי של פאנטה (באנגלית)
* פאנטה, ברשת החברתית פייסבוק

* פאנטה, ברשת החברתית אקס (טוויטר)

* פאנטה, ברשת החברתית אינסטגרם

* פאנטה, סרטונים בערוץ היוטיוב
* אתר קוקה-קולה ישראל
* מה יש בזה - פרק 94 - המשקה המוגז של הנאצים, סרטון בערוץ "מה יש בזה", באתר יוטיוב (אורך: 31:29)

הערות שוליים
------------

1. ↑  For God, Country and Coca-Cola, Mark Pendergrast, page 222
2. ↑  מרתה מיידלס, מה טעם בייבוא תרכיז הדרים לארץ ההדרים, דבר, 25 באוגוסט 1976
3. ↑  קולה ופפסי מעמיקות חדירתן לשוק הסובייטי, מעריב, 16 בדצמבר 1986